Nova iniciativa de les Biblioteques Municipals per a promoure la lectura
2025-07-24

Al novembre, les Biblioteques Municipals de Burjassot posaran en marxa una nova iniciativa, dins de les seues accions d’animació lectora i foment de la lectura. Es tracta de promoure la lectura en veu alta i la participació de les usuàries i els usuaris més majors de la Biblioteca Infantil. Amb aquest objectiu, els dimecres 8, 15 i 29 de novembre, a partir de les 18.00 hores, es convidarà als participants de l’animació lectora a llegir i escoltar contes en veu alta perquè la biblioteca s’inunde de veus i històries.

Així, es crearà un racó de lectura, en la zona blava, i qualsevol dels usuaris que ja sàpien llegir podran agafar torn i el conte que vulguen i començar la lectura en veu alta.

Esta iniciativa es presentarà el dimecres 8 de novembre, amb una xicoteta introducció al poder de la lectura en veu alta i una invitació a tots els assistents a llegir per torns. En aquesta primera sessió, s’ha triat el llibre Jo et llig i tu em contes, una recopilació de relats que combina històries més complexes pensades per a ser llegides pels acompanyants adults amb contes més curts i adaptats perquè els lligen els xiquets i xiquetes.